**มีการจัดหา บำรุงรักษา ให้บริการ และประเมินผลการจัดหา บำรุงรักษา และให้บริการวัสดุอุปกรณ์และสถานที่ ด้านเทคโนโลยีสารสนเทศ เพื่อให้มีความเพียงพอ พร้อมใช้ ทันสมัย และตอบสนองความต้องการจำเป็นของการจัดการเรียน การสอน และการพัฒนาการเรียนรู้ของผู้เรียนและการบริหารจัดการพันธกิจต่าง ๆ**

**การดำเนินการบริหารจัดการด้านเทคโนโลยีสารสนเทศของคณะฯ ประกอบด้วย คอมพิวเตอร์ โปรแกรมคอมพิวเตอร์ และระบบสัญญาณอินเตอร์เน็ต โดยมีรายละเอียดดังนี้**

**คณะฯ มี**[**ห้องปฏิบัติการคอมพิวเตอร์**](https://engineer.mju.ac.th/wtms_dashDetail.aspx?dID=412)**จำนวน** 1 **ห้อง (ห้อง** E208**) ตั้งอยู่บริเวณชั้น** 2 **อาคารเรียนรวมสาขาวิศวกรรมศาสตร์ มีเครื่องคอมพิวเตอร์จำนวน** 60 **เครื่อง ใช้ในการเรียนการสอนและการจัดฝึกอบรมให้ความรู้ด้านเทคโนโลยีสารสนเทศให้แก่นักศึกษาของคณะฯ เช่น การอบรมการใช้โปรแกรมเขียนแบบโดยคอมพิวเตอร์ และการอบรมการสืบค้นข้อมูลวิชาการ เป็นต้น จากข้อมูลการใช้งานห้องปฏิบัติการคอมพิวเตอร์ พบว่าคอมพิวเตอร์มีจำนวนเพียงพอกับจำนวนนักศึกษาที่ลงทะเบียนเรียน ทางคณะฯ มีแนวทางในการบริหารจัดการห้องคอมพิวเตอร์หากในรายวิชาใดมีจำนวนนักศึกษาลงทะเบียนมากกว่าจำนวนคอมพิวเตอร์ที่มีอยู่ จะให้หลักสูตรนั้น ๆ ดำเนินการแบ่งกลุ่มนักศึกษาให้เหมาะสม เพียงพอกับจำนวนคอมพิวเตอร์ที่มีอยู่ เพื่อให้การจัดการเรียนการสอนเป็นไปอย่างเหมาะสมและมีประสิทธิภาพสูงสุด**

**นอกจากนี้คณะฯ ยังได้ร่วมกับกองเทคโนโลยีดิจิทอล สำนักงานมหาวิทยาลัย ทำการจัดซื้อ**[**โปรแกรมซอฟต์แวร์ลิขสิทธิ์**](https://engineer.mju.ac.th/goverment/20111119104834_engineer/Doc_25640519161843_185712.jpg)**สำหรับการเรียนการสอนและการวิจัย เพื่อบริการให้แก่นักศึกษา อาจารย์ และบุคลากรของคณะฯ โดยมีรายละเอียดของโปรแกรมสำเร็จรูปที่เกี่ยวข้องกับการเรียนการสอนของคณะฯ ดังแสดงในตารางที่** C.7.2

ตารางที่ C.7.2 โปรแกรมสำเร็จรูปที่เกี่ยวข้องกับการเรียนการสอนและการวิจัยของคณะฯ

|  |  |  |
| --- | --- | --- |
| โปรแกรม | การใช้งาน | ความสอดคล้องกับหลักสูตร |
| Auto CAD | **งานเขียนแบบและออกแบบ** | * **วิศวกรรมเกษตร**
* **วิศวกรรมอาหาร**
 |
| Autodesk Revit |
| Sketch Up |
| SPSS Base + Amos | **การวิเคราะห์ข้อมูลเชิงสถิติ** | * **ทุกหลักสูตร**
 |
| Endnote | **การจัดทำบรรณานุกรม/เอกสารอ้างอิง** | * **หลักสูตรบัณฑิตศึกษา**
 |
| Turnitin | **การตรวจสอบการคัดลอกผลงานทางวิชาการ** | * **หลักสูตรบัณฑิตศึกษา**
 |
| D:\Yai MJU Faculty Eng&Agro\EngAgro 09 งานประกันคุณภาพ\SAR CUPT 63\See 01\63 C7.02.jpg |

**จากตารางที่** C.7.2 **จะเห็นได้ว่าคณะฯ และมหาวิทยาลัยได้จัดหาโปรแกรมสำเร็จรูปสำหรับการเรียนการสอนให้สอดคล้องกับบริบทการใช้งานของแต่ละหลักสูตร เช่น ในหลักสูตรวิศวกรรมเกษตรและวิศวกรรมอาหารที่จำเป็นต้องใช้โปรแกรมที่เกี่ยวกับการเขียนแบบและออกแบบ โดยคณะฯ และมหาวิทยาลัยได้จัดให้มีโปรแกรมสำเร็จรูปให้บริการถึง** 3 **โปรแกรม ซึ่งอาจารย์ผู้สอนสามารถเลือกใช้ได้ตามความเหมาะสม ในส่วนรายวิชาที่เกี่ยวข้องกับการทำวิจัยหรือโครงงานของศึกษาก็จะมีโปรแกรมวิเคราะห์ข้อมูลเชิงสถิติ โปรแกรมจัดทำบรรณานุกรม/เอกสารอ้างอิง และโปรแกรมที่เกี่ยวกับการตรวจสอบการคัดลอกผลงานทางวิชาการไว้ให้บริการ ในภาพรวมของความพร้อมการให้บริการโปรแกรมสำเร็จรูปถือว่ามีความเพียงพอและครอบคลุมต่อการใช้งานทั้งด้านการเรียนการสอน และการวิจัยของอาจารย์และนักศึกษาของคณะฯ**

 **คณะฯ** มีระบบอินเตอร์เน็ตแบบเครือข่าย (LAN Network) เพื่อใช้ในห้องเรียน ห้องปฏิบัติการ และห้องสำนักงาน ครอบคลุมทุกอาคาร นอกจากนี้ยังมี[ระบบอินเตอร์เน็ตแบบไร้สาย (WIFI hotspot)](https://erp.mju.ac.th/openFile.aspx?id=NDUxNjA3&method=inline) **ทั้งในระบบเครือข่ายของมหาวิทยาลัย** (MJU\_WLAN) **เครือข่ายมหาวิทยาลัยร่วมกับบริษัทเอกชน** (MJU\_by true) **และเครือข่ายของบริษัทเอกชน** (AIS/True/DTAC) **ครอบคลุมพื้นที่บริเวณห้องเรียนและห้องสำนักงานทุกอาคาร (ปัจจุบันบางเครือข่ายอยู่ในระหว่างการทำการต่อสัญญาการติดตั้ง)**

**การดูแลและบำรุงรักษาระบบเทคโนโลยีสารสนเทศทางคณะฯ ร่วมกับหลักสูตรได้มีการตรวจเช็คความพร้อมของอุปกรณ์ภายในห้องปฏิบัติการคอมพิวเตอร์เป็นประจำโดยเฉพาะช่วงก่อนเปิดภาคการศึกษา รวมถึงการเช็คสภาพและปรับปรุงแก้ไขปัญหาสัญญาณอินเตอร์เน็ตของคณะฯ โดยได้มอบหมายความรับผิดชอบให้แก่เจ้าหน้าที่ประจำสาขาเป็นผู้ตรวจเช็คร่วมกับนักวิชาการโสตทัศนศึกษาของคณะฯ**